**Kriteriji vrednovanja , 2023./2024.**

**GIMNAZIJA DR. MATE UJEVIĆA**

**predmet: Hrvatski jezik**

**Nastavnica: Draženka Bošnjak**

Sastavljeno prema uputama sa Županijskog vijeća profesora Splitsko-dalmatinske županije, 24. 10. 2022. *(prema prezentaciji : dr.sc. Srećko Listeš, Vesna Krželj Velić, Ema Bodrožić Selak)*

* sustavno prikupljanje informacija o ostvarivanju odgojno-obrazovnih ishoda
* **SVRHA**: – motiviranje učenika za daljnji rad

– povratna informacija učenicima, učiteljima, nastavnicima, roditeljima, prosvjetnim vlastima

* **VRSTE VREDNOVANJA**:
  + - FORMATIVNO (vrednovanje za učenje, vrednovanje kao učenje)
    - SUMATIVNO (vrednovanje naučenog)
* **SUMATIVNO VREDNOVANJE**
* usvojenost znanja i razvijenost vještina

* provodi se USMENIM ODGOVOROM i PISANIM RADOVIMA

tri međusobno povezana predmetna područja:

**SASTAVNICE VREDNOVANJA:**

HRVATSKI JEZIK I KOMUNIKACIJA

KNJIŽEVNOST I STVARALAŠTVO

KULTURA I MEDIJI

**SASTAVNICE OCJENJIVANJA PRI USMENOM ODGOVORU**

|  |  |  |  |
| --- | --- | --- | --- |
| OCJENA | **SADRŽAJ** | **JEZIČNA TOČNOST** | **RJEČNIK I STIL** |
| ODLIČAN | Pojmovi su, ideje i problemi točni. Navodi su obrazloženi. | Učenik se služi standardnim hrvatskim jezikom. | Učenik rabi prikladne riječi. Izražava se odgovarajućim stilom. |
| VRLO DOBAR | Pojmovi su, ideje i problemi točni. Navodi su obrazloženi. | Učenik se služi standardnim hrvatskim jezikom uz nesustavna odstupanja. | Rječnik je razvijen uz rijetka ponavljanja i/ili neadekvatan odabir riječi. |

|  |  |  |  |
| --- | --- | --- | --- |
| OCJENA | **SADRŽAJ** | **JEZIČNA TOČNOST** | **RJEČNIK I STIL** |
| DOBAR | Učenik navodi neke pojmove, ideje i probleme i uočava njihovu povezanost. | Učenik upotrebljava standardni hrvatski jezik uz povremena sustavna odstupanja. | Rječnik je prikladan, ali nedovoljno razvijen uz česta ponavljanja. Uočljive su povremene stilske nepodudarnosti. |
| DOVOLJAN | Učenik prepoznaje temeljne pojmove i ideje. Argumentacija je nepotpuna. | Učenik ne primjenjuje norme hrvatskoga standardnog jezika. | Rječnik i stil ograničeni su i nefunkcionalni. |

**VREDNOVANJE PISANIH RADOVA:**

* PISANI RADOVI:
  + ZADATCI ESEJSKOG TIPA; RAZLIČITI FUNKCIONALNI TEKSTOVI (izvješće, intervju, prikaz, sažetak…)
  + ZADATCI OBJEKTIVNOG TIPA

**POSTOTCI VREDNOVANJA PISANIH RADOVA:**

**DOVOLJAN : 50% – 62,5%**

**DOBAR: 63% – 74,5%**

**VRLO DOBAR:: 75% – 87,5%**

**ODLIČAN: 88% – 100%**

**VREDNOVANJE PISANIH RADOVA**ZADATCI ESEJSKOG TIPA

* vrednuje se:
  + - * sadržaj
      * jezična točnost
      * rječnik
      * stil
      * povezanost i ustrojstvo teksta

|  |  |  |
| --- | --- | --- |
| SADRŽAJ | Učenik navodi autora i naslov te izvor. | 1 |
| Učenik ne navodi autora i/ili naslov djela i izvor. | 0 |
| Učenik objašnjava kontekst u kojemu je djelo nastalo (npr. vrijeme, mjesto, razdoblje, književni pravac…). | 2 |
| Učenik izdvaja neke podatke o kontekstu u kojem je djelo nastalo. | 1 |
| Učenik ne objašnjava kontekst nastanka djela. | 0 |
| Učenik uočava temu djela. | 1 |
| Učenik ne navodi temu djela. | 0 |
| Učenik uočava namjenu teksta i ideju. | 2 |
| Učenik prepoznaje namjenu teksta, ali ne uočava ideju. Ili je učenik uočio ideju teksta, ali ne navodi njegovu namjenu. | 1 |
| Učenik ne navodi ideju ni namjenu teksta. | 0 |
| Učenik navodi ključne pojmove i probleme koje otvara tekst i obrađuje ih na točan i primjeren način. | 2 |
| Učenik prepoznaje temeljne pojmove i probleme u tekstu, ali ih ne povezuje i ne predstavlja u cijelosti. | 1 |
| Učenik ne navodi ključne pojmove i probleme iz teksta. | 0 |
| Učenik svoje navode objašnjava i prikladno potkrepljuje. | 2 |
| Postoje nedostatci u argumentaciji i potkrjepi navoda. | 1 |
| Dokazi su pogrešni ili nisu navedeni, a potkrjepa primjerima izostaje. | 0 |

|  |  |  |
| --- | --- | --- |
| UPORABA STANDARDNOG JEZIKA | Učenik dosljedno primjenjuje pravopisna pravila. | 2 |
| Učenik povremeno odstupa od pravopisnih normi. | 1 |
| Uočavaju se česta i sustavna odstupanja od pravopisnih pravila. | 0 |
| Učenik u potpunosti slijedi gramatička pravila hrvatskoga standardnoga jezika. | 2 |
| Učenik povremeno odstupa od gramatičkih normi. | 1 |
| Uočavaju se česta i sustavna odstupanja od gramatičkih pravila. | 0 |
| STRUKTURA | Učenik je oblikovao uradak kao sadržajno i logički povezanu trodijelnu cjelinu. | 2 |
| Sadržaj je djelomično usklađen sa strukturom. Nedostaje jedan dio strukture. | 1 |
| Sadržaj i struktura nisu usklađeni. | 0 |
| SMISLENOST I POVEZANOST | Učenik je smisleno i sadržajno povezao rečenice u tekst. | 2 |
| Uočljiva su povremena odstupanja u sadržajnom i logičnom povezivanju rečenica u tekst. | 1 |
| Rečenice nisu smisleno i sadržajno povezane u logičnu cjelinu. | 0 |
| RJEČNIK I STIL | Učenik odabire prikladne riječi i služi se raznovrsnim rječnikom. | 2 |
| Odabir je riječi uglavnom prikladan uz povremena ponavljanja ili nefunkcionalan odabir riječi. | 1 |
| Učestala je uporaba nefunkcionalnih riječi, a rječnik je nedovoljno razvijen. | 0 |

VREDNOVANJE GOVORENJA:

|  |  |  |
| --- | --- | --- |
| SADRŽAJ | Učenik zna o temi. Učenik je naučio i primjereno predstavio pojmove. Argumentira ideje i potkrjepljuje ih primjerima. | 2 |
|  | Učenik cjelovito ne zna temu. Ne koristi uvijek odgovarajuće pojmove. Argumentacija nije potpuna. | 1 |
|  | Učenik ne zna temu. Ne vlada temeljnim pojmovima. Izostaje valjana argumentacija. | 0 |
| GRAMATIKA I PRAVOGOVOR | Učenik točno primjenjuje gramatičke i pravogovorne norme standardnoga jezika. | 2 |
|  | Učenik odstupa od pravogovornih i gramatičkih normi i služi se kolokvijalizmima, lokalizmima i/ili žargonizmima. | 1 |
|  | Učenik odstupa od pravogovornih i gramatičkih normi standardnoga jezika. Prevladavaju elementi lokalnoga govora i/ili žargona. | 0 |

|  |  |  |
| --- | --- | --- |
| STRUKTURA I OBLIKOVANJE | Izlaganje je primjereno i jasne je, trodijelne strukture. U uvodu govora predstavljena je tema. Razrada je teme jasna i pregledna. Učenik je u završetku sažeo temeljne misli i ideje. | 2 |
|  | Struktura i sadržaj govora nisu u cijelosti usklađeni. U nekim dijelovima govora prisutna su odstupanja u oblikovanju sadržaja i/ili nedostaje jedan od dijelova govora. | 1 |
|  | Struktura i sadržaj govora nisu usklađeni. Ne raspoznaje se trodijelna struktura govora. Rečenice nisu sadržajno i smisleno povezane. | 0 |
| NEVERBALNA KOMUNIKACIJA | Učenik ne čita izlaganje. Uspostavlja kontakt očima sa slušateljima. Ton i tempo govorenja prilagođeni su slušateljstvu. Geste i mimika usklađeni su s temom i namjenom govora. | 2 |
|  | Učenik ne uspostavlja uvijek kontakt očima sa slušateljima. Učenik čita dijelove izlaganja. Rečenična intonacija, ton i tempo povremeno ne odgovaraju temi i djelomično su prilagođeni slušateljima. Geste i mimika nisu u potpunosti usklađeni s temom i namjenom govora. | 1 |
|  | Učenik čita tekst i ne uspostavlja kontakt sa slušateljima. Rečenična intonacija, tempo i ton nisu prilagođeni slušateljstvu i/ili temi. Geste i mimika nisu usklađeni s temom i namjenom govora. | 0 |

(*prema preporuci na ŽV prof. hrvatskog jezika Splitsko-dalmatinske županije: dr.sc. Srećko Listeš, Vesna Krželj Velić, Ema Bodrožić Selak)*